ประกาศกรมการขนส่งทางบกประกาศกรมการขนส่งทางบกเรื่องหลักเกณฑ์การติดตั้งและคุณสมบัติของเข็มขัดนิรภัยสำหรับรถตามกฎหมายว่าด้วยรถยนต์พ.ศ. ๒๕๕๕[๑] ตามที่ได้มีประกาศกรมการขนส่งทางบก เรื่องกำหนดคุณลักษณะและการติดตั้งเข็มขัดนิรภัยสำหรับรถยนต์ พ.ศ. ๒๕๕๓ ประกาศ ณ วันที่๒๖ กุมภาพันธ์ พ.ศ. ๒๕๕๓ ไว้แล้ว นั้นโดยที่เป็นการสมควรแก้ไขปรับปรุงการติดตั้งเข็มขัดนิรภัยสำหรับรถตามกฎหมายว่าด้วยรถยนต์เพื่อให้เกิดความปลอดภัยสำหรับการใช้งานและสอดคล้องกับมาตรฐานสากลอาศัยอำนาจตามความในข้อ ๑๑ แห่งกฎกระทรวงกำหนดส่วนควบและเครื่องอุปกรณ์สำหรับรถพ.ศ. ๒๕๕๑ ออกตามความในพระราชบัญญัติรถยนต์ พ.ศ. ๒๕๒๒กรมการขนส่งทางบกออกประกาศกำหนดหลักเกณฑ์การติดตั้งและคุณสมบัติของเข็มขัดนิรภัยสำหรับรถยนต์ไว้ดังต่อไปนี้ข้อ ๑ ประกาศนี้เรียกว่าประกาศกรมการขนส่งทางบก เรื่องหลักเกณฑ์การติดตั้งและคุณสมบัติของเข็มขัดนิรภัยสำหรับรถตามกฎหมายว่าด้วยรถยนต์พ.ศ. ๒๕๕๕ข้อ ๒ ประกาศนี้ให้ใช้บังคับตั้งแต่วันที่๑ เมษายน พ.ศ. ๒๕๕๕ เป็นต้นไปข้อ ๓ ให้ยกเลิกประกาศกรมการขนส่งทางบก เรื่องกำหนดคุณลักษณะและการติดตั้งเข็มขัดนิรภัยสำหรับรถยนต์ พ.ศ. ๒๕๕๓ ประกาศ ณ วันที่๒๖ กุมภาพันธ์ พ.ศ. ๒๕๕๓ข้อ ๔ เข็มขัดนิรภัยมี๒ แบบ ดังนี้(๑) แบบรัดหน้าตักและรั้งพาดไหล่ (Three-point belt)(๒) แบบรัดหน้าตัก (Lap belt)ข้อ ๕ เข็มขัดนิรภัยตามข้อ๔ ต้องมีมาตรฐานดังนี้(๑) เข็มขัดนิรภัยที่ติดตั้งในรถที่ผลิตหรือประกอบภายในประเทศต้องได้รับการรับรองมาตรฐานผลิตภัณฑ์อุตสาหกรรมเข็มขัดนิรภัยสำหรับรถยนต์ตามกฎหมายว่าด้วยมาตรฐานผลิตภัณฑ์อุตสาหกรรม(๒) เข็มขัดนิรภัยที่ติดตั้งในรถที่นำเข้าจากต่างประเทศต้องมีมาตรฐานตามข้อกำหนดของคณะกรรมาธิการเศรษฐกิจของยุโรปแห่งสหประชาชาติข้อกำหนดที่ ๑๖ ว่าด้วยเรื่องเข็มขัดนิรภัยอนุกรมที่ ๐๔ (United Nation Economic Commission for Europe, Regulation No. ๑๖ : Safety Belts, series ๐๔) ขึ้นไปหรือมีมาตรฐานตาม (๑) หรือตามที่กรมการขนส่งทางบกให้ความเห็นชอบข้อ ๖ ให้ติดตั้งเข็มขัดนิรภัยในตำแหน่งดังนี้(๑) ที่นั่งผู้ขับรถและที่นั่งตอนหน้าของรถที่อยู่ด้านริมสุดต้องติดตั้งเข็มขัดนิรภัยตามข้อ ๔ (๑) และในตำแหน่งระหว่างที่นั่งตอนเดียวกันต้องติดตั้งเข็มขัดนิรภัยตามข้อ ๔ (๑) หรือ (๒)(๒) ที่นั่งตอนสองของรถที่นั่งอยู่ด้านริมสุดต้องติดตั้งเข็มขัดนิรภัยตามข้อ ๔ (๑) และในตำแหน่งระหว่างที่นั่งตอนเดียวกันต้องติดตั้งเข็มขัดนิรภัยตามข้อ ๔ (๑) หรือ (๒)(๓) ที่นั่งตอนสามและตำแหน่งที่นั่งอื่นต้องติดตั้งเข็มขัดนิรภัยตามข้อ ๔ (๑) หรือ (๒)ข้อ ๗ รถยนต์ดังต่อไปนี้ที่จดทะเบียนไว้ตั้งแต่วันที่ ๑ มกราคม พ.ศ. ๒๕๓๑ เป็นต้นไป ต้องติดตั้งเข็มขัดนิรภัยตามตำแหน่งที่กำหนดไว้ในข้อ๖ (๑)(๑) รถยนต์นั่งส่วนบุคคลไม่เกินเจ็ดคน(๒) รถยนต์รับจ้างระหว่างจังหวัด(๓) รถยนต์รับจ้างบรรทุกคนโดยสารไม่เกินเจ็ดคน(๔) รถยนต์บริการรถยนต์ตามวรรคหนึ่งที่จดทะเบียนไว้ตั้งแต่วันที่ ๑ มกราคม พ.ศ. ๒๕๕๔เป็นต้นไป ต้องติดตั้งเข็มขัดนิรภัยตามตำแหน่งที่กำหนดไว้ในข้อ ๖ (๑) (๒) และ (๓)ข้อ ๘ รถยนต์ดังต่อไปนี้ที่จดทะเบียนไว้ตั้งแต่วันที่ ๑ มกราคม พ.ศ. ๒๕๓๗ เป็นต้นไป ต้องติดตั้งเข็มขัดนิรภัยตามตำแหน่งที่กำหนดไว้ในข้อ๖ (๑)(๑) รถยนต์นั่งส่วนบุคคลเกินเจ็ดคนแต่ไม่เกินสิบสองคน(๒) รถยนต์บรรทุกส่วนบุคคลข้อ ๙ รถยนต์นั่งส่วนบุคคลเกินเจ็ดคนแต่ไม่เกินสิบสองคนที่ผลิตหรือนำเข้าตั้งแต่วันที่๑ เมษายน พ.ศ. ๒๕๕๕ เป็นต้นไป ต้องติดตั้งเข็มขัดนิรภัยตามตำแหน่งที่กำหนดไว้ในข้อ๖ (๑) และติดตั้งเข็มขัดนิรภัยตามข้อ ๔ (๑) หรือ (๒) ในที่นั่งตอนสอง ที่นั่งตอนสามและตำแหน่งที่นั่งอื่นที่หันไปในทางเดียวกันหรือหันไปในทางตรงกันข้ามกับที่นั่งผู้ขับรถเว้นแต่เป็นรถยนต์ลักษณะนั่งสองแถว ให้ติดตั้งเข็มขัดนิรภัยตามตำแหน่งที่กำหนดไว้ในข้อ๖ (๑) เท่านั้นข้อ ๑๐ รถยนต์สี่ล้อเล็กรับจ้างและรถลักษณะดังกล่าวที่เปลี่ยนประเภทเป็นรถยนต์ส่วนบุคคลที่จดทะเบียนไว้ตั้งแต่วันที่๑ เมษายน พ.ศ. ๒๕๕๕ เป็นต้นไป ต้องติดตั้งเข็มขัดนิรภัยตามตำแหน่งที่กำหนดไว้ในข้อ๖ (๑)ประกาศณ วันที่ ๑๐ กุมภาพันธ์ พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบกปริยานุช/ผู้จัดทำ๒๖ มีนาคม ๒๕๕๕ณัฐพร/ผู้ตรวจ๒๖ มีนาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๕๓ ง/หน้า ๒๕/๒๑ มีนาคม ๒๕๕๕